Raiņa kapi

Raiņa kapi (sākotnēji Rīgas Jaunie kapi) ir kapsēta Aizsaules ielā 1, Rīgā, Latvijā.

Kapsētas platība ir 10 hektāri. Raiņa kapi tika oficiāli atklāti 1929. gadā, tad arī tie ieguva savu nosaukumu, jo šeit tika apglabāts Rainis. 1925. gadā te sāka apglabāt dažādas personas, kas nepiederēja ne pie vienas draudzes, no kurienes ir cēlies tautā pastāvējušais nosaukums "bezdievju kapi" un "pagānu kapsēta". 1935. gadā tika novietots Raiņa kapa piemineklis. Blakus Raiņa kapam 1943. gadā tika apglabāta viņa dzīvesbiedre Aspazija.

Pēc Otrā pasaules kara te galvenokārt tika apglabāti kultūras, zinātnes darbinieki, militārpersonas, Komunistiskās partijas, padomju darbinieki.

Padomju kapsēta

Uzreiz pēc Otrā pasaules kara beigām kapsētā apglabāti 33 padomju partizāni un virsnieki. Šeit apglabāti Padomju Savienības varoņi Pjotrs Zubovs, Georgijs Isakovs, Viktors Komarovs, Imants Sudmalis, Otomārs Oškalns. Tiešā Raiņa pieminekļa tuvumā 1950. gados apglabāja vairākus desmitus padomju pulkvežu un ģenerāļu. Vēlākos gados padomju virsnieku kapiem pievienojās padomju nomenklatūras pārstāvju apbedījumi.

Valdības laukums
20. gadsimta 60. gados izveidots tā sauktā Valdības laukuma arhitekturālais ansamblis, kurā apglabāti LPSR augstākie valsts un partijas vadītāji. 

Pēc padomju varas sabrukuma Valdības laukums stāvēja neapkopts, apmaiņā pret naudas ziedojumiem un solījumiem kapus sakārtot, šeit piešķīra kapa vietas bagātiem cilvēkiem, kuriem izveidotas pompozas kapa vietas. Valdības laukumā apglabāti 1996. gadā 22. septembrī nošautie Mono AM īpašnieks Valerijs Mačugins un modeļu aģentūras Nataly vadītāja Natālija Meisāne. 1996. gada 18. augustā nošautais Interlog PTE ģenerādirektors Igors Conda. 2000. gadā nelikumīgi apglabāts reketieris Jurijs Voļvačs. Šeit apglabāta arī firmas Anrē īpašniece Anita Gribuste.

Kapsētā apbedīto ievērojamo personu saraksts 

 Voldemārs Akurāters
 Apsesdēls
 Aspazija
 Eriks Ādamsons
 Vera Baļuna
 Tija Banga
 Džems Bankovičs
 Nikolajs Barabanovs
 Kārlis Barons
 Pēteris Baško
 Vizma Belševica
 Eduards Berklavs
 Kārlis Bērziņš
 Rūdolfs Bērziņš
 Iza Bīne
 Jēkabs Bīne
 Oto Bongs
 Elvīra Bramberga
 Detlavs Brantkalns
 Valija Brasla
 Žanis Brasla
 Augusts Brīvulis
 Valija Brutāne
 Jekaterina Bunčuka
 Maija Cielēna
 Fēlikss Cielēns
 Anastasija Čaadajeva
 Aleksandrs Čaks
 Jevgeņijs Čanga
 Kārlis Dēķens
 Artūrs Dimiters
 Edgars Dunsdorfs
 Reinis Ebelis
 Elza Egle
 Rūdolfs Egle
 Klāvs Elsbergs
 Jānis Endzelīns
 Felicita Ertnere
 Arkādijs Feldmanis
 Ernests Feldmanis
 Arturs Filipsons
 Alberts Filka
 Vera Fricnoviča
 Georgijs Gaile
 Jānis Grantiņš
 Jānis Greste
 Arvīds Grigulis
 Ojārs Grinbergs
 Dainis Grīnvalds
 Žanis Grīva
 Viktors Gruziņš
 Aleksandrs Hļebnovs
 Gunars Janovskis
 Antonija Jansone
 Jurijs Jurovskis
 Jānis Kalnbērziņš
 Eduards Kalniņš
 Voldemārs Kalpiņš
 Augusts Kirhenšteins
 Gunārs Kirke
 Valdis Klīvers
 Broņislavs Kondrāts
 Vera Krampe
 Osvalds Krēsliņš
 Elvīra Kronberga
 Kārlis Krūza
 Lūcija Kuršinska
 Ādolfs Kuršinskis
 Mirdza Ķempe
 Anna Lāce
 Visvaldis Lāms
 Harijs Liepiņš
 Ieva Mača
 Emīls Mačs
 Augusts Milts
 Uldis Ofkants
 Otomārs Oškalns
 Jānis Ozols
 Kārlis Ozols
 Krišjānis Peters
 Gunārs Piesis
 Vladimirs Piguļevskis
 Jānis Plūme
 Viktors Pļuts
 Boriss Praudiņš
 Voldemārs Pūce
 Rainis
 Bernhards Reihs
 Kārlis Rudevičs
 Sando Rudevičs
 Bruno Saulītis
 Eduards Smiļģis
 Inta Spanovska
 Harijs Spanovskis
 Velta Spāre
 Arturs Sproģis
 Lidija Stiebra
 Dora Stučka
 Emīls Sudmalis
 Imants Sudmalis
 Jānis Sudrabkalns
 Sudrabu Edžus
 Ansis Svainis
 Leo Svemps
 Emīlija Šmite
 Ernests Štālbergs
 Boriss Tihovs
 Pēteris Upītis
 Rita Valnere
 Jūlijs Vanags
 Večella Varslavāne
 Francisks Varslavāns
 Jānis Veinalds
 Pāvils Vīlips
 Velga Vīlipa
 Henrihs Vorkals
 Aleksandrs Zabello
 Elīna Zālīte
 Teodors Zaļkalns
 Pēteris Zeibolts
 Kārlis Zemdega
 Gunārs Ziemelis
 Sigurds Ziemelis
 Dagnija Zigmonte
 Herberts Zommers
 Edgars Zveja
 Lilija Žvīgule

Atsauces 

Kapsētas Rīgā